CELEX: 22019D1618
Language: hr
Date: 2017-12-15 00:00:00
Title: Odluka Zajedničkog odbora EGP-a br. 209/2017 od 15. prosinca 2017. o izmjeni Priloga I. (Veterinarska i fitosanitarna pitanja) Sporazumu o EGP-u [2019/1618]

3.10.2019   
               
               
                  HR
               
               
                  Službeni list Europske unije
               
               
                  L 254/1
               
            
         ODLUKA ZAJEDNIČKOG ODBORA EGP-a
         br. 209/2017
         od 15. prosinca 2017.
         o izmjeni Priloga I. (Veterinarska i fitosanitarna pitanja) Sporazumu o EGP-u [2019/1618]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2016/1012 Europskog parlamenta i Vijeća od 8. lipnja 2016. o zootehničkim i genealoškim uvjetima za uzgoj uzgojno valjanih životinja čistih pasmina, uzgojno valjanih hibridnih svinja i njihovih zametnih proizvoda i trgovinu njima kao i za njihov ulazak u Uniju te o izmjeni Uredbe (EU) br. 652/2014, direktiva Vijeća 89/608/EEZ i 90/425/EEZ i stavljanju izvan snage određenih akata u području uzgoja životinja („Uredba o uzgoju životinja”) (1) treba se uključiti u Sporazum o EGP-u.
                  
               
                     (2)
                  
                  
                     Provedbena uredba Komisije (EU) 2017/716 оd 10. travnja 2017. o utvrđivanju pravila za primjenu Uredbe (EU) 2016/1012 Europskog parlamenta i Vijeća u pogledu modela obrazaca za pružanje informacija koje treba navesti na popisu priznatih uzgojnih udruženja i uzgojnih organizacija (2) treba se uključiti u Sporazum o EGP-u.
                  
               
                     (3)
                  
                  
                     Provedbena uredba Komisije (EU) 2017/717 оd 10. travnja 2017. o utvrđivanju pravila za primjenu Uredbe (EU) 2016/1012 Europskog parlamenta i Vijeća u pogledu modela obrazaca zootehničkih certifikata za uzgojno valjane životinje i njihove zametne proizvode (3) treba se uključiti u Sporazum o EGP-u.
                  
               
                     (4)
                  
                  
                     Provedbena uredba Komisije (EU) 2017/1422 оd 4. kolovoza 2017. o određivanju referentnog centra Europske unije odgovornog za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina (4) treba se uključiti u Sporazum o EGP-u.
                  
               
                     (5)
                  
                  
                     Uredbom (EU) 2016/1012 stavljaju se s učinkom od 1. studenoga 2016. izvan snage direktive Vijeća 87/328/EEZ (5), 88/661/EEZ (6), 89/361/EEZ (7), 90/118/EEZ (8), 90/119/EEZ (9), 90/427/EEZ (10), 91/174/EEZ (11) i 2009/157/EZ (12) te Odluka Vijeća 96/463/EZ (13), koje su uključene u Sporazum o EGP-u i koje se stoga trebaju isključiti iz njega s učinkom od 1. studenoga 2018.
                  
               
                     (6)
                  
                  
                     Ova se Odluka odnosi na zakonodavstvo o živim životinjama osim riba i životinja akvakulture te životinjskim proizvodima kao što su jajne stanice, zameci i sjeme. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
                  
               
                     (7)
                  
                  
                     Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (8)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje I. Priloga I. Sporazumu o EGP-u mijenja se kako slijedi:
            
                        1.
                     
                     
                        U točki 2. (Direktiva Vijeća 90/425/EEZ) u dijelu 1.1. dodaje se sljedeća alineja:
                        
                                    „—
                                 
                                 
                                    
                                       32016 R 1012: Uredbom (EU) 2016/1012 Europskog parlamenta i Vijeća od 8. lipnja 2016. (SL L 171, 29.6.2016., str. 66.).”
                                 
                              
                  
                        2.
                     
                     
                        U točki 3. (Direktiva Vijeća 89/608/EEZ) u dijelu 1.1. dodaje se sljedeće:
                        „, kako je izmijenjena:
                        
                                    —
                                 
                                 
                                    
                                       32016 R 1012: Uredbom (EU) 2016/1012 Europskog parlamenta i Vijeća od 8. lipnja 2016. (SL L 171, 29.6.2016., str. 66.).”
                                 
                              
                  
                        3.
                     
                     
                        Nakon točke 7. (Odluka Vijeća 96/463/EZ) u dijelu 2.1. umeće se sljedeće:
                        „Sve uzgojno valjane životinje
                        
                        
                                 
                                    8.
                                 
                                 
                                    
                                       32016 R 1012: Uredba (EU) 2016/1012 Europskog parlamenta i Vijeća od 8. lipnja 2016. o zootehničkim i genealoškim uvjetima za uzgoj uzgojno valjanih životinja čistih pasmina, uzgojno valjanih hibridnih svinja i njihovih zametnih proizvoda i trgovinu njima kao i za njihov ulazak u Uniju te o izmjeni Uredbe (EU) br. 652/2014, direktiva Vijeća 89/608/EEZ i 90/425/EEZ i stavljanju izvan snage određenih akata u području uzgoja životinja („Uredba o uzgoju životinja”) (SL L 171, 29.6.2016., str. 66.).
                                    Za potrebe ovog Sporazuma odredbe Uredbe sadržavaju sljedeću prilagodbu:
                                    U Prilogu VI. dodaje se sljedeće:
                                    
                                                „29.
                                             
                                             
                                                Područje Kraljevine Norveške osim Svalbarda”
                                             
                                          Taj se akt ne primjenjuje na Island.
                                 
                              
                                 
                                    9.
                                 
                                 
                                    
                                       32017 R 1422: Provedbena uredba Komisije (EU) 2017/1422 оd 4. kolovoza 2017. o određivanju referentnog centra Europske unije odgovornog za znanstveni i tehnički doprinos usklađivanju i poboljšanju metoda testiranja rasta i razvoja te genetskog vrednovanja uzgojno valjanih goveda čistih pasmina (SL L 204, 5.8.2017., str. 78.).
                                    Taj se akt ne primjenjuje na Island.”
                                 
                              
                  
                        4.
                     
                     
                        Nakon točke 34. (Odluka Komisije 2009/712/EZ) u poglavlju I. dijelu 2.2. Priloga I. Sporazumu o EGP-u umeću se sljedeće točke:
                        
                                    „35.
                                 
                                 
                                    
                                       32017 R 0716: Provedbena uredba Komisije (EU) 2017/716 оd 10. travnja 2017. o utvrđivanju pravila za primjenu Uredbe (EU) 2016/1012 Europskog parlamenta i Vijeća u pogledu modela obrazaca za pružanje informacija koje treba navesti na popisu priznatih uzgojnih udruženja i uzgojnih organizacija (SL L 109, 26.4.2017., str. 1.).
                                    Taj se akt ne primjenjuje na Island.
                                 
                              
                                    36.
                                 
                                 
                                    
                                       32017 R 0717: Provedbena uredba Komisije (EU) 2017/717 оd 10. travnja 2017. o utvrđivanju pravila za primjenu Uredbe (EU) 2016/1012 Europskog parlamenta i Vijeća u pogledu modela obrazaca zootehničkih certifikata za uzgojno valjane životinje i njihove zametne proizvode (SL L 109, 26.4.2017., str. 9.).
                                    Taj se akt ne primjenjuje na Island.”
                                 
                              
                  
                        5.
                     
                     
                        Tekstovi točaka 1.a (Direktiva Vijeća 2009/157/EZ), 2. (Direktiva Vijeća 88/661/EEZ), 3. (Direktiva Vijeća 89/361/EEZ), 4. (Direktiva Vijeća 90/427/EEZ), 6. (Direktiva Vijeća 91/174/EEZ) i 7. (Odluka Vijeća 96/463/EZ) u dijelu 2.1. i točaka 5. (Direktiva Vijeća 87/328/EEZ), 14. (Direktiva Vijeća 90/118/EEZ) i 15. (Direktiva Vijeća 90/119/EEZ) u dijelu 2.2. brišu se s učinkom od 1. studenoga 2018.
                     
                  
         
            Članak 2.
            Vjerodostojni su tekstovi Uredbe (EU) 2016/1012 i provedbenih uredbi (EU) 2017/716, (EU) 2017/717 i (EU) 2017/1422 na norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 16. prosinca 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
            
         
         
            Sastavljeno u Bruxellesu 15. prosinca 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 171, 29.6.2016., str. 66.
         
            (2)  SL L 109, 26.4.2017., str. 1.
         
            (3)  SL L 109, 26.4.2017., str. 9.
         
            (4)  SL L 204, 5.8.2017., str. 78.
         
            (5)  SL L 167, 26.6.1987., str. 54.
         
            (6)  SL L 382, 31.12.1988., str. 36.
         
            (7)  SL L 153, 6.6.1989., str. 30.
         
            (8)  SL L 71, 17.3.1990., str. 34.
         
            (9)  SL L 71, 17.3.1990., str. 36.
         
            (10)  SL L 224, 18.8.1990., str. 55.
         
            (11)  SL L 85, 5.4.1991., str. 37.
         
            (12)  SL L 323, 10.12.2009., str. 1.
         
            (13)  SL L 192, 2.8.1996., str. 19.
         
            (*1)  Ustavni zahtjevi nisu navedeni.